Diari Oficial de la Generalitat Valenciana


Sumari del DOGV 9614, del 09-06-2023 (2023/6097)

RESOLUCIÓ de 31 de maig de 2023, provisional de la directora general d'Indústria, Energia i Mines, de sol·licituds inadmeses i sol·licituds considerades desistides en relació amb les ajudes convocades per Resolució de 27 de desembre de 2022 del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2023, dins de la sisena fase d'implantació del Pla Estratègic de la Indústria Valenciana, d'ajudes per a millorar la competitivitat i la sostenibilitat de les pimes de diversos sectors industrials de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9614

Data del DOGV
:   09-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6097


Data del document
:   31-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 31 de maig de 2023, provisional de la directora general d'Indústria, Energia i Mines, de sol·licituds inadmeses i sol·licituds considerades desistides en relació amb les ajudes convocades per Resolució de 27 de desembre de 2022 del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2023, dins de la sisena fase d'implantació del Pla Estratègic de la Indústria Valenciana, d'ajudes per a millorar la competitivitat i la sostenibilitat de les pimes de diversos sectors industrials de la Comunitat Valenciana. [2023/6097]  
  
  
Atesa la Resolució de 27 de desembre de 2022, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2023, dins de la sisena fase d'implantació del Pla estratègic de la indústria valenciana, d'ajudes per a millorar la competitivitat i sostenibilitat de les pimes industrials dels sectors: sector de l'automoció, sector espacial i sector de l'aeronàutica; sectors de la biotecnologia, la producció audiovisual, la producció de videojocs, d'animació i de realitat augmentada i virtual; sectors de la ceràmica, del vidre i dels materials de construcció no metàl·lics; indústria del cuir i del calçat; sector de la fabricació d'envasos i embalatges; sectors del joguet, articles d'esport i altres indústries manufactureres; sectors de fabricació de fusta, mobles i aparells d'il·luminació; sectors del marbre, la pedra natural i els àrids; sector metall-mecànic; sectors del paper i les arts gràfiques; sector del plàstic; indústria química; sector tèxtil i sector de la valorització de materials. (DOGV 9501, 30.12.2022).  
  
Considerant que aquesta convocatòria queda sotmesa a l'Ordre 6/2021, de 13 d'octubre, de bases reguladores per a la concessió d'ajudes per a impulsar la competitivitat industrial sostenible de la Comunitat Valenciana, modificada parcialment per l'ordre 12/2022, de 10 de novembre, de 2022; a la Llei 38/2003, de 17 de novembre, general de subvencions; al Reial decret 887/2006, de 21 de juliol, pel qual s'aprova el seu Reglament sobre el procediment per a la concessió de subvencions, així com a la normativa autonòmica establida en els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Atenent el que s'estableix en els punts resolutius tercer, quart, cinqué, sisé, seté, nové i desé de la citada Resolució de 27 de desembre de 2022, on s'estableixen els requisits per a ser empresa beneficiària d'aquestes ajudes, les obligacions, les actuacions subvencionables i el termini per a la seua realització, les despeses subvencionables, la documentació a presentar i el termini de presentació de sol·licituds.  
Considerant que segons el que s'estableix en l'art. 68 de la Llei 39/2015, d'1 d'octubre, del procediment administratiu comú de les administracions públiques, així com en el punt resolutiu onzé de la convocatòria, la falta d'esmena dels documents o informacions requerits als sol·licitants, suposarà que se'ls tindrà per desistits de la seua sol·licitud.  
  
Vista la proposta de la Comissió Tècnica Instructora, en relació amb la documentació aportada per les empreses, i les causes que justifiquen la inadmissió de les sol·licituds o les causes que justifiquen tindre per desistides les sol·licituds que no han sigut esmenades dins del termini i en la forma escaient.  
En aplicació de la delegació de competències establida en els articles 10, 13 i 14 de l'Ordre 6/2021 de bases reguladores, així com les delegacions per a la resolució de concessió i la resolució d'incidències, contingudes en els punts resolutius catorzé i quinzé de la resolució de la convocatòria, resolc:  
  
Primer  
Dictar resolució provisional de sol·licituds inadmeses i excloses de les ajudes objecte de la convocatòria. El llistat annex I a aquesta resolució provisional conté la relació de sol·licituds que són inadmeses i excloses, així com les causes aplicades per a tal consideració.  
  
Segon  
Dictar resolució provisional per la qual es tenen per desistides les sol·licituds d'ajudes incloses en el llistat annex II a aquesta resolució, per les causes detallades en aquest.  
  
Tercer  
Ordenar la publicació d'aquesta resolució provisional en el Diari Oficial de la Generalitat Valenciana, així com la seua posada a la disposició dels interessats a través de la seu electrònica de la Generalitat.  
  
Quart  
Concedir a les empreses interessades un termini de 10 dies hàbils, a comptar des de l'endemà de la publicació en el Diari Oficial de la Generalitat Valenciana de la present resolució provisional, per a formular les al·legacions que estimen oportunes a través del tràmit d'aportació de documentació  
 https://www.gva.es/es/inicio/procedimientos'id\_proc=15371  
  
València, 31 de maig de 2023.- La directora general d'Indústria, Energia i Mines: Silvia Cerdà Alfonso.